Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2443

m) az eljáráshoz kapcsolódó, a hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit 2.1.7.7. Üzemeltetési engedély 2.232. A biztonsági programozható rendszer átalakítást követõ üzemeltetési engedélyének megszerzésére irányuló, e fejezetben részletezettek szerinti eljárást abban az esetben kell lefolytatni, ha a hatóság külön határozatában elõírta az üzemeltetési engedély megújítását. 2.233. Új átmeneti tároló esetén az üzemeltetési engedély az engedélyben meghatározott feltételek teljesülése esetén a biztonsági programozható rendszer üzembe helyezési programjainak elvégzésére és azok sikeres végrehajtása esetén üzemeltetésre jogosít fel. 2.234. Új átmeneti tároló esetén a biztonsági programozható rendszer üzemeltetési engedélyének érvényességét a Hatóság a rendszer és az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg, de az nem lehet hosszabb a berendezés tervezésénél figyelembe vett idõtartamnál. 2.235. Üzemelõ átmeneti tárolónál a jogerõs engedély – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig történõ üzemeltetésére jogosít fel. 2.236. A Hatóság eseti mérlegeléssel szabja meg az engedély érvényességét, de az nem lehet hosszabb a programozható berendezés vagy az átmeneti tároló tervezésénél figyelembe vett üzemeltetési idõszakának visszamaradó részénél. 2.237. Az engedély lejártát vagy érvénytelenné válását követõen a hatályos elõírások szerinti új eljárásban kell kezdeményezni az új engedély megszerzését. 2.238. Új átmeneti tároló esetén a biztonsági programozható rendszer üzemeltetési engedélykérelmének tartalmi követelményeit a 2.1.4.6. fejezet tartalmazza. 2.239. Üzemelõ átmeneti tárolóban történt átalakítás esetén az engedélykérelem tartalmi követelményeit a 2.1.5.3.5. fejezet tartalmazza. 2.240. A 2.238. és 2.239. pontok szerinti engedélykérelem mellékleteként be kell nyújtani a programozható eszköz processzorainak adathordozóra mentett futtatható kódját, valamint a biztonsági programozható rendszer funkcionalitását leíró tervek megvalósult állapot szerint aktualizált változatait. 2.1.7.8. Leszerelési engedély 2.241. Üzemelõ átmeneti tárolónál a biztonsági programozható rendszerek végleges üzemen kívül helyezését és leszerelését átalakításnak kell tekinteni és az erre vonatkozó fejezetek elõírásai szerint kell az engedélyeztetést végrehajtani. 2.242. Megszüntetés alatt álló nukleáris létesítmény esetében a biztonsági programozható rendszerek leszerelésére a 2.1.4.7. fejezet elõírásait kell alkalmazni. 2.2. HATÓSÁGI ELLENÕRZÉSI TEVÉKENYSÉG 2.2.1. Általános rendelkezések 2.243. A hatósági ellenõrzés olyan vizsgálatot, megfigyelést, mérést vagy próbát jelent, amely során a Hatóság meggyõzõdik arról, hogy az átmeneti tároló mint létesítmény, illetve annak biztonsági osztályba sorolt rendszerei, rendszerelemei, a létesítményben lezajló folyamatok, eljárások és a személyzet hozzáértése, tevékenysége a jogszabályokban és a jelen Nukleáris Biztonsági Szabályzatokban elõírt követelményeknek, az engedélyekben megfogalmazottaknak, illetve a Hatóság által kiadott rendelkezéseknek eleget tesznek. 2.244. A hatósági ellenõrzések során az ellenõrzött, illetve képviselõi kötelesek a Hatósággal együttmûködni és az ellenõrzés eredményességét elõmozdítani, a saját ellenõrzésének eredményeit, dokumentumait a Hatóság rendelkezésére bocsátani. 2.245. A hatósági ellenõrzés joga az átmeneti tároló teljes életciklusára kiterjed. 2.246. A hatósági ellenõrzés semmilyen formában nem mentesíti az Engedélyest saját ellenõrzési tevékenység végzése alól. 2.247. Az Engedélyes azon tevékenységek idõpontjáról, amelyekre a Hatóság ellenõrzési tevékenységét kiterjesztette, köteles a Hatóságot az esemény, tevékenység megkezdése elõtt 3 munkanappal írásban értesíteni. 2.248. Az ellenõrzésekrõl jegyzõkönyvet kell készíteni, amelyekrõl a Hatóság nyilvántartást vezet. Az ellenõrzésrõl, amennyiben ez szükséges, írásbeli ellenõrzési jelentést kell készíteni, amelynek egyes részeit – ha ez indokolt – az ellenõrzött számára is meg kell küldeni. 2.2.2. Az ellenõrzés területei 2.249. Az ellenõrzési tevékenység kiterjed:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes